**EELNÕU 2023/210**

 **KOMISJONID:**

|  |  |
| --- | --- |
| eelarve- ja arengukomisjon | X |
| hariduskomisjon |  |
| kultuuri- ja spordikomisjon |  |
| majandus- ja keskkonnakomisjon | JK |
| revisjonikomisjon |  |
| sotsiaalkomisjon |  |
| seeniorite nõukoda |  |
| noortevolikogu |  |

**VILJANDI LINNAVOLIKOGU**

**OTSUS**

30. november 2023 nr

Hoonestusõiguse lepingu muutmine

Viljandi Linnavolikogu 31.05.2018 otsusega nr 60 „Kinnistule nr 3331039 aadressiga Riia maantee 68 hoonestusõiguse seadmine ja reaalservituudi seadmine otsustuskorras” seati otsustuskorras hoonestusõigus Cleveron AS-i kasuks. Otsusest tulenev leping sõlmiti 03.12.2018.

Kuna hoonestusõiguse võõrandamise pädevus on linnavalitsusel, andis linnavalitsus 21.03.2022 korraldusega nr 142 „Nõusoleku andmine hoonestusõiguse võõrandamiseks“ nõusoleku Viljandi linnale kuuluva kinnistu aadressiga Riia mnt 68, kinnistusregistriosa nr 3331039 kolmandasse jakku kantud tasulise hoonestusõiguse, kinnistusregistriosa nr 13491050, võõrandamiseks Cleveron Mobility AS-le viimase asutamisel. Vastav notariaalne toiming on tehtud 13.04.2022.

01.04.2022 muutis Cleveron Mobility AS oma nime Clevon AS-ks.

Algselt sõlmitud lepingu punkt 6.4. sätestab hoonestaja kohustusena kasutusloa saamise hiliseima tähtpäeva 01.08.2025.

07.11.2023 esitas Clevon AS linnavalitsusele avalduse, milles soovib pikendada lepingus toodud kasutusloa väljastamise tähtaega kuni 01.08.2028.

Viljandi linnavara valitsemise korra § 23 alusel Viljandi Linnavolikogu

**o t s u s t a b:**

1. Pikendada hoonestusõiguse seadmise lepingu punktis 6.4 toodud kasutusloa saamise hiliseimat tähtpäeva kolme aasta võrra ning lugeda uueks kasutusloa saamise hiliseimaks tähtpäevaks 01.08.2028.
2. Kõik lepingu muutmisega seotud kulud tasub hoonestaja.
3. Tehingu toimumise aeg tuleb kooskõlastada Viljandi Linnavalitsuse õigusteenistusega telefoninumbril 435 4733. Õigusteenistuse esindaja allkirjastab lepingu linnavalitsuse poolt.
4. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil trthktartu.menetlus@kohus.ee või Kalevi tn 1, 51010 Tartu.

1. Otsus jõustub teatavakstegemisest.

(allkirjastatud digitaalselt)

Helmen Kütt

linnavolikogu esimees

**Koostaja(d):** Claid Ježov

**Esitatud:** 13.11.2023

**Esitaja:** Viljandi Linnavalitsus **Ettekandja:** Kalvi Märtin

**Lk arv:** 3

**Hääletamine:** poolthäälteenamus

Seletuskiri

**Hoonestusõiguse lepingu muutmine**

Eelnõu eesmärgiks on pikendada algselt 03.12.2018 sõlmitud kinnistule aadressiga Riia mnt 68, Viljandi hoonestusõiguse seadmise lepingu punktis 6.4. toodud kasutusloa saamise hiliseimat tähtaega kolme aasta võrra ehk kuni 01.08.2028.

Viljandi linnavara valitsemise korra § 23 sätestab, et hoonestusõiguse seadmise otsustab volikogu ning hoonestusõiguse seadmise ja lepingu sõlmimise korraldab linnavalitsus. Kuna Riia mnt 68 hoonestusõigus on sama paragrahvi lõike 3 alusel seatud otsustuskorras Viljandi Linnavolikogu poolt, siis on ka lepingujärgse kasutusloa tähtaja pikendamine selle pädevuses.

Antud otsusega pikendataks kasutusloa saamise hiliseimat tähtaega kolme aasta võrra esialgselt 01.08.2025 tähtajalt kuni 01.08.2028 ning ei kehtestataks Clevon AS suhtes saktsioone ühekordse leppetrahvi või igakuise hoonestusõiguse lisatasu näol.

Antud otsusega ei kaasne Viljandi linnale otseseid tulusid ega kulusid.

(allkirjastatud digitaalselt)

Claid Ježov

haldusameti projektijuht